Referat af semesterevalueringsmøde
- Studienævn for Efter- og Videreuddannelse i Kultur og Læring (EVU-IKL)

Evaluering af Master i Læreprocesser, Specialisering i Innovation og Kreativt Læringsdesign, 3. semester, Forår 2024

Dato: 23. oktober 2024

Til stede: Semesterkoordinator 3. semester Julie Borup Jensen

 Semesterkoordinator 1. semester Tatiana Chemi

 Studienævnsrepræsentant Robert Thomassen

 Studiesekretær Malene Karmisholt

**Dagsorden:**

1. Resultaterne af de studerendes spørgeskemabaserede semesterevaluering (SurveyXact spørgeskemaundersøgelsen)
2. Supplerende fra de studerendes mundtlige evalueringer i forbindelse med uddannelsesseminarer
3. Opfølgning på eventuelle punkter fra sidste semesterevaluering
4. Fremtidige udviklingsmuligheder på semestret
5. Eventuelt

|  |  |  |
| --- | --- | --- |
|  | **Noter** | **Opfølgningsansvar** |
| **1** | **Svarprocent 86 (12 ud af 14 mulige besvarelser)**Innovation og Kreativt Læringsdesign: Gode kvantitative evalueringer (Meget tilfreds eller tilfreds-kategorierne) på nærmest alle parametre – stort udbytte både socialt og fagligt. Mellem 84% og 100% meget tilfreds eller tilfreds på det faglige indhold og tilrettelæggelse, og 92% meget tilfreds-tilfreds på sparring, støtte og vejledning på projektarbejdet.Videnskabsteori og Metode II: Mellem 75% og 83% meget tilfreds/tilfreds med det faglige indhold og tilrettelæggelse af moduletDer er 100% tilfredshed med det psykiske studiemiljø  |  |
| **2** | Fra de kvalitative kommentarer kan nævnes følgende:* Jeg har tre andre (færdiggjorte) udd. bag mig og mine undervisere på Aal. uni er de bedste jeg har haft.
* Meget spændende og vedkommende
* Yderst kompetente, dygtige og empatiske undervisere!
* Det er i det hele taget bare fantastiske og omsorgsfulde undervisere vi har på uddannelsen, og jeg føler mig godt taget af.
* God stemning på holdet
* Underviserne og mine medstuderende skaber nogle fantastiske rammer
* Min besvarelse betyder ikke, at jeg er gået fra seminaret med klarhed, men det har sat en masse gode tanker i gang og det er for mig meget udbytterigt.
 |  |
| **3** | Fra sidste semesterevaluering: 1. Vi er ved at opbygge en praksis omkring at afholde samlede undervisermøder med i udgangspunkt i evalueringerne og det udviklingsarbejde, der er sket på KREA. Her drøfter vi, hvordan vejledningen bliver mere alignet, og hvordan rammerne for opgave- og rapportskrivning kan blive tydeligere for de studerende, og hvilke fortolkningsrum, der er mulige i forhold til studieordning og læringsmål.
2. Desuden gennemgås forventningerne til vejlederne omkring forberedelse i forbindelse med mellemperiodeopgaver.

Ad 2: Angående 3. semesters røde tråd har fra starten været 2, formulerede mellemperiodeopgaver på 5-6 sider, som skulle afleveres i Moodle, og som fik skriftlig feedback fra vejlederne. Vi har indtil F2024 haft en skriftlig beskrivelse af et kreativt designeksperiment som første mellemperiodeopgave, efterfulgt af en konkret afprøvning af eksperimentet på medstuderende på 2. seminar og en form for skriftlig analyse af udfaldet af afprøvningen i mellemperiodeopgave 2. Fordi vi har omlagt 2. seminar til Københavnsområdet, var det af praktiske årsager ikke muligt at fragte en ekstra underviser til København til den ”sædvanlige” afprøvning af eksperimentet. Afprøvningen blev derfor lagt på sidste seminar. Det nødvendiggjorde en omlægning af de to mellemperiodeopgaver. Denne ændring har givet et meget bedre flow i opgaveskrivningen, som de studerende har kunnet bruge direkte ind i deres modulopgave = de har været i gang med skriveprocessen hele semesteret, og det har derfor forbedret (nærmest ved et tilfælde) hele mellemperiodedesignet.Ad 1: Undervisermøder er afholdt, og herudover har der i F2024 været mulighed for at holde vejledningen på to vejledere, så det har muliggjort en tæt koordinering omkring vejledningen. Det har givet det resultat at der er stor tilfredshed med sammenhængen i semesteret, og at transparensen omkring krav og forventninger til modulopgaven har været klare for de studerende, hvilket semesterkoordinator i høj grad også tilskriver ændringen i mellemperiodeopgaven. |  |
| **4** | Eventuelt overveje at ændre afleveringsflowet og få VTM2 afviklet hurtigere – dette drøftes i underviserteamet | Julie Borup Jensen |
| **5** |  |  |

*Mødereferat udarbejdet af Julie Borup Jensen, den 23. oktober 2024*